Sataman Krouwi

1.3 Anne-Mari Kanniainen & Keke Lammassaari
2025-03-01 20:00 - 23:30 (Europe/Helsinki) | Sataman Krouwi, Rantabulevardi 10, Kemi, 94100, Suomi
LAUANTAINA 1.3 KLO 21.00
liput 10€
Lammassaari & Kanniainen
kahden palkitun taiteilijan, virtuoosihaitaristin ja rockblueslaulajan duo
Anne-Mari Kanniainen – haitari
Keke Lammassaari – laulu
Kultainen harmonikka -kilpailun voiton lisäksi myös kansainvälisesti palkittu virtuoosihaitaristi Anne-Mari Kanniainen ja useilla kulttuuripalkinnoilla palkittu rock-blueslaulaja Keke Lammassaari muodostavat yhdessä kokoaan suuremman ja monipuolisemman soundin. Duon pienestä koosta huolimatta musiikillinen dialogi laulun ja harmonikan välillä luo intensiivisen tunnelman ja duolla on poikkeuksellisen monipuolinen kyky esittää laajasti monen tyylistä musiikkia. Lammassaari & Kanniainen kokoonpanon ohjelmisto koostuu arktisen arjen blues-sävyistä, koko Suomen kansan lauluista, rytmikkäästä svengistä ja tarinoista. Lammassaari & Kanniainen on ehtinyt julkaista yhden livealbumin sekä pari singleä, joista tuoreimpana bluessingle ”Anna Lou Blues”.

15.2 FreeBeat klo 21.00
2025-02-15 20:30 - 23:00 | Sataman Krouwi, Rantabulevardi 10, Kemi, 94100, Suomi

Tapsantanssit ja Tanssiorkesteri Kajo @ Sataman Krouwi
2024-12-26 20:00 - 23:30
Tanssiorkesteri Kajo soittaa perinteisiä tanssimusiikin helmiä hieman Kajomaiseen tyyliin maustettuna. Ota siis tapaninpäivänä suunnaksi Sataman Krouwi!

Fineline @ Sataman Krouwi
2024-12-21 20:00 - 23:30
“FineLinen setti ja sen musiikkivalinnat saavat meidät itsemmekin innostumaan ja pistämään aina parastamme. Sieltä se hyvä fiilis kumpuaa ja tarttuu kuulijaankin.”
Näin kuvailee itseänsä Lauantaina 21.12. esiintyvä FineLine!
Showtime klo 21:00,
Liput 10€

Elina & Marko -duo @ Sataman Krouwi
2024-12-14 20:00 - 23:30
Luvassa mm. yksin- ja kaksinlaulua kitaran kera. Soittolistalla monipuolinen kirjo suomalaista ja englanninkielistä pop-rock-iskelmää!
Showtime klo 21:00, liput 7€

Guitar Cranes @ Sataman Krouwi
2024-12-07 20:00 - 23:30
Kemiläinen surf/rautalanka/bluesrock musiikkia esittävä energinen livebändi!Juha Kiuttu, kitara, lauluMax Kultalahti, kitaraLari Heikka,basso,kontra,taustalaulutOscar Suovaniemi, rummut
Showtime klo 21:00,
Liput 10€

Rock2Night -Trio acoustic
2024-11-30 20:00 - 23:30
Lauantaina 30.11. Krouwin valtaa Rock2Night-trio!

R2N -Trio tarjoilee teille rock- ja vähän muitakin hittejä, akustisesti esitettynä! Rock the Night!
Laulu: Jon Sebastian
Kitara: Tony Salmi
Basso: Mikko Raappana

Showtime klo 21:00,
Liput 10€

Kemin Entisten nuorten Disco-pikkujoulut @ Sataman Krouwi
2024-11-23 18:00 - 23:30
Kemin Entisten nuorten Disco-pikkujoulut 23.11. Sataman Krouwissa!
Sataman Krouwi sonnustautuu discotunnelmiin! Lauteille nousee jäätävän hyvä Discotransit, joka soittaa takavuosien menevimmät discohitit! Discon kulta-ajan superhitit täyttävät Sataman Krouwin, ohjelmistosta löytyy BeeGees, Earth Wind and Fire, Abba ja useita tunnettuja hittejä takavuosilta!
Rasvaa lanteet, pukeudu bling-blingiin, laita tanssikengät jalkaan ja tule parketille! Ennemmin överit, kun vajarit! Parhaat lookit ja muuvvssit palkitaan!
Nyt on Night to remember, Let’s groove tonight. Showtime klo 21:00
Disco-pikkujoulut ovat kaikenkansan juhlat. Voit varata ennakkoon illalliskortin alkuillan buffetiin klo 18:00-20:30
Illan menu
Jouludiscobuffet:
Vihreä salaatti
Graavilohta
Savulohiperunasalaatti
Sienisalaatti
Sillivalikoima
Rosolli

Keitettyjä perunoita
Porkkanalaatikko
Lanttulaatikko
Kinkku ja talon sinappia

Piparkakkuja
Suolakinuskimousse ja marinoidut karpalot

Hinta 30€
Ennakkoliput, discopaketin, voit ostaa Sataman Krouwista aukioloaikoina. Nyt kannattaa olla ajoissa, vuoden kuumimmat bileet on täällä!
Disco-paketti (39€) sisältää:

illallisen buffetista
pääsylipun
narikan

Lippujen myynti ovelta alkaa klo 20:00
Discoliput 12 €

Kerran Komeat @ Sataman Krouwi
2024-11-16 20:00 - 23:30
Kahden herrasmiehen showman-show.
Soitamme hittejä mitkä sinäkin tiedät!
Showtime klo 21:00
Liput 5€

The Kolmiodraama @ Sataman Krouwi
2024-11-09 20:00 - 23:30
Iskevä, tiukka bilebändimme Kolmiodraama tuo vanhat ja uudemmatkin rakkaat hitit uuteen eloon.
Soitamme aina rautalangasta nykypoppiin, ja luomme varmasti haluamanne tunnelman tilanteeseen kuin tilanteeseen.
Jos meno jalkaa vipattaa ja näet että kolmiodraama on tulossa mestoille niin tule ja koe tämä energinen bändi!

Kitara ja laulu – Samuli Roivas
Basso ja laulu – Ada Alhonen
Rummut – Jarkko Puljujärvi

Showtime klo 21:00, Liput 10€

Tanssiorkesteri Ässät @ Sataman Krouwi
2024-11-01 20:00 - 23:30
Tanssimusiikkia jo vuodesta 1978!

Muun muassa hiteistä ”Punakenkäinen tyttö” ja ”Ihanuuteni” tunnettu Ässät saapuu tanssittamaan juhlakansaa Sataman Krouwiin 1. Marraskuuta

Ennakkoliput nyt Sataman Krouwista!

Ässät-tarina alkoi Beni Siltalan triosta 1970-luvun jälkipuoliskolla. Siltalan suvun nuorista miehistä kokoon kasattu bändi saattoi soittaa talon orkesterina jopa kuukausi kerrallaan, ihmiset saapuivat ravintolaan syömään sekä nauttimaan talon muistakin antimista ja tietenkin tanssimaan. Perinteiset tanssit pidettiin tanssilavoilla, kun taas ravintoloissa käytiin juhlimassa erilaisen livemusiikin tahtiin. Oi niitä aikoja!

Muutama vuosi myöhemmin Benin saadessa levytyssopimuksen ja ensi pitkäsoiton ilmestyessä trioa päätettiin vahvistaa toisella kosketinsoittajalla jolloin remmiin astui muhkeaääninen kosketinsoittaja Esa Sihvola. Neljästä S:llä alkavasta sukunimestä, kolme Siltalaa ja Sihvola, keksittiin yhtyeelle nimi Beni Siltala & Ässät. Tuolloin keikoille kuljettiin keikkabussilla, jonka rattia pyörittelivät Beni ja Esa. Nuoremmat veljekset pääsivät ohjaamoon sateen sattuessa, kun lasinpyyhkimet eivät toimineet. Jore ja Lare vetelivät naruista, jotta sulat saatiin liikkeelle.

Ässät-orkesterin johtavana laulajana ja rumpalina jo vuodesta 1978 toimineen Lare Siltalan lisäksi yhtyeessä vaikuttavat nykyään Pekka Peltola (koskettimet, haitari, laulu) sekä Janne Kiuttu (basso, kitara, laulu ja taustalaulut).

Showtime klo 21:00,
Liput 12€

Jamekset Sataman Krouwissa
2024-10-19 20:00 - 23:30
Jamekset on Meri-Lappilainen vuonna 2015 perustettu Retro-rockia esittävä bändi.

Bändin setistä löytyy tanssijalan alle menevää musiikkia laidasta laitaan.
Yhtye tunnetaankin energisestä ja viihdyttävästä live-esiintymisestään. Bändi on pitänyt tanssilattiat täynnä ja istumapaikat tyhjinä!

Tuukka Hurtig – Laulu
Mikko Oinas – Kitara ja laulu
Jyri Keränen – Kitara ja laulu
Markku Paavalniemi – Basso
Tommi Tihinen – Rummut

Showtime klo 21:00
Liput 10€

Pote yhtyeineen Sataman Krouwissa
2024-10-12 21:00 - 23:30
Pote on pari vuotta sitten omakustannemusiikkinsa julkaisun aloittanut oululainen laulaja-lauluntekijä. Poten musiikki on soul- ja funk-henkistä rytmimusaa, jota on höystetty latinalaisen populäärimusiikin tyyleillä.
Bändi rakentui monipuolisista ammattimuusikoista, joten laatu on taattua. Bändissä on kokonaisuudessaan viisi soittajaa.

Perus bändisoittimien lisäksi keikoilla käytetään kappalekohtaisesti klassista kitaraa, hanuria ja mandoliinia. Musiikki henkii siis maalaistunnelmaa ja orgaanisuutta. Poten suomenkielisissä kappaleissa käsitellään yksinkertaisia arkisia asioita ja etenkin niiden syvempiä merkityksiä.

Poten lisäksi soittajina tuttua kaartia:
Tero Kemppainen – Koskettimet, laulu
Samuli Roivas – Kitara, Haitari, Laulu
Jyrki Perttu – Basso
Roope Valtonen – Rummut

Showtime klo 21:00
Liput 10€

Pallari & Varjo @ Sataman Krouwi
2024-10-05 20:00 - 23:30
Musiikkiin vaikuttaa voimakkaasti Lappi ja pohjoisen mystinen mielenmaisema. Tyylilaji on oma, Ounasjoki- blues. Itse rakennetut patteri -ja akku vahvistimet, sekä kitara, huuliharppu, rytmilauta ja laulu takaavat ison, persoonallisen ja erittäin tunnistettavan oman äänimaiseman, joka mukailee 30 -ja 50 lukujen Pohjois-Amerikan mustien musiikkia ja sitä hetkeä juurimusiikin historiassa, jolloin akustiset soittimet muuttuivat sähkötoimisiksi.
Showtime klo 21:00
Liput 7€

Pirtulaiva Heinrichin haaksirikon 100-vuotisjuhlaristeily ja Perämeren salakuljetustarinat
2024-09-14 14:00 - 20:00
Lauantaina 14.9. Perämeren Jähdillä on koettavana kunnon historiapläjäys, nimittäin Pirtulaiva Heinrichin haaksirikon 100-vuotisjuhlaristeily! Pirtumatalan seiliretkellä klo 14-17.30 käsitellään Pirtulaiva Heinrichin (peitenimi Klaara) haaksirikkoa, kertojana Juha Ylimaunu. Risteilyn jälkeen Krouwissa klo 18-20 kaikille avoin tilaisuus, jossa käsitellään yleisemmin kieltolain aikaista toimintaa Perämerellä, kertojana Kari Filpus.
Alla ote Juha Ylimaunun käsikirjoituksesta;
Pirtulaiva Heinrichin haaksirikko
Sadan rekisteritonnin hampurilainen höyrylaiva Heinrich (kulkien salanimellä Klara) ajautui
lounaismyrskyssä Hailuodon vesiltä 13.-15.9.1924 koilliseen kohti Kemiä Vähäkiikkaran eli
Ulommaisen karille 8 km Kemijokisuusta lounaaseen. Myrskyssä ankkuriketju oli katkennut,
höyrykoneen ja peräsimen kanssa oli ollut ongelmia niin, että laiva oli välillä ohjauskyvyttömänä ja
menetti pelastusveneen. Jatkuvissa moottoriongelmissa laivaa ei pystytty pitämään kohti
myrskytuulta vaan se ajautui nopeasti kohti Kemin rannikkoa, jossa oli laskettu vara-ankkuri ,
mutta senkin kettinki oli katkennut. Tästä seurasi ajautuminen Uloimmaisen eli Vähäkiikkaran
karille, jossa laivaan tuli useita repeämiä ja sen konehuone täyttyi vedestä. Laivassa oli neljä saksaa
puhuvaa miestä oli ja yksi ruotsia puhuva sekä pieni koira: danzigilainen kapteeni Adolf Bode,
koneenkäyttäjä-perämies Emil Zienow, toinen koneenkäyttäjä Felix Schlicht, lämmittäjä Otto J.
Schmielenski ja kokki Johan August Svensson, jonka tulkkauksen avulla seuraavana aamuna
paikalle päässeet paikalliset kalastajat ymmärsivät tilanteen. Yhä jatkuneessa myrskyssä he
pelastivat miehistön oman henkensä uhalla ja toivat heidät seuraavana päivänä Kemiin
viranomaisten luo meriselityksen tekoon.
Kemissä raastuvanoikeudelle annetussa meriselityksessä laivan miehistö väittää lopun pirtulastin,
985 kpl spriikanistereita, heitetyn mereen laivan ajelehtimisen aikana. Mikäli näin oli tehty, olisi
kanistereita pitänyt löytyä samalta suunnalta kuin haaksirikkopaikka, mutta tästä ei ole mitään
tietoja. Miehistön meriselitys haaksirikosta ja ”pääpelastajaksi” nousseen lohenkalastaja Matti
Rantapörhölän raastuvanoikeudelle antama kertomus onkin ristiriidassa ensimmäisenä
haaksirikon havainneen kalastaja Sotisaaren vuosia myöhemmin antaman haastattelun kanssa.
Tämän mukaan laivalla oli yhä ”jonkin verran lastia” ja miehistö oli viety vasta seuraavana päivänä
kaupunkiin meriselityksen tekoon eikä välittömästi, kuten meriselityksessä kerrotaan. Vaikuttaakin
ilmeiseltä, että osa laivan pirtulastista saatiin talteen ja piilotettua ennen miehistön viemistä
viranomaisten pakeille. Tapahtumista onkin kaksi erilaista aikalaisversiota, joista toisen mukaan
haaksirikkolaivan pirtulasti saatiin puretuksi. Pelastustöihin osallistunut kalastaja Sotisaari
jälkeenpäin tunnusti, ettei viranomaisille kerrottu koko totuutta. Ensimmäinen viranomainen eli
tullivartiomoottori nro 71:n päällikkö Kaarlo Granström pääsi paikalle vasta kolmisen vuorokautta
haaksirikon jälkeen
Heinrichin kapteeni Bode jäi Kemi-Tornio alueelle järjestelemään laivahylyn pelastamista muun
laivamiehistön matkustaessa kotimaihinsa. Perämies-koneenkäyttäjä oli allekirjoittanut paperin,
jolla lupasi maksaa 10 000 mk korvauksen lastin ja irtaimen pelastamisesta kalastajille. Maksua
jouduttiin peräämään oikeudessa.
Kapteeni Bode näyttää jatkaneen pirtuliiketoimia paikkakunnalla, sillä marraskuussa 1924 Tornion
Röyttän tullivartiopurren päällikkö Kaarlo Granström miehineen löysi Alatornion Pajukarista 1250
litran spriikätkön, ison pirtuveneen sekä pidätti paikalta kapteeni Boden ja useita trokareita. Nämä
pidätettiin ylläköllä kämpästä ja tilanteessa Granström joutui käyttämään nyrkkejään, mutta
puolin ja toisin aseiden käytöstä pidättäydyttiin. Paikalla ollut pirtuveneen kuljettajan onnistui karata heikkoja jäitä pitkin mantereelle. Seuraavana päivänä, kun pidätettyjä oltiin tuomassa
veneellä Tornioon, Granström havaitsi yllättäen venekuskin Alatornion kirkonrannassa. Granström
ohjasi veneen rantaan ja juoksi miehen kiinni. Tapauksen syyttäjänä toiminut rajatarkastaja Ali
Tornberg vaati vankeutta kapteeni Bodelle, yhdelle paikkakunnan trokarille, pietarsaarelaiselle
veneenkuljettajalle sekä veneen omistajaksi ilmoittautuneelle helsinkiläiselle ”spriitukkukauppias”
Holstille. Nopeakulkuinen pirtuvene oli ostettu Helsingistä trokari Algoth Niskalta ja se oli tuonut
lasteja Hailuodon selältä Oulun ja Tornion väliselle rannikolle jo kaksi kesää. Vene oli ennen
tapausta nähty Oulussa ja Haukiputaalla sekä hakenut lastia Bror-pirtulaivasta. Hovioikeus vahvisti
miehille lyhyet vankeustuomiot, vapautti veneen omistajan syytteistä, mutta tuomitsi veneen
valtiolle.

Discotransit @ Sataman Krouwi
2024-08-24 21:00 - 23:00
Discotransit tuo Sataman Krouwiin nostalgiannälkäisen
tanssikansan elävän jukeboxin. Ainutlaatuinen kattaus –
70 luvun discomusiikkia, jossa tarttuvat rytmit ja
nostalgiaa huokuvat biisit takaavat unohtumattoman
tunnelman.

Discotransit luovii eri vuosikymmenten diskohittien
kimpussa sujuvasti, mutta keskittyy discon kulta-ajan
superhitteihin. Ohjelmistosta löytyvät Bee Gees, Earth
Wind and Fire, Abba jne. unohtamatta muutamaa -80
luvun kovinta hittiä. Riisuttu mutta tiukka ilmaisu,
taatusti tutut biisit, välittömyys ja kunnioitus yleisöä
kohtaan, niistä elementeistä syntyy paras ilta olla osa
“entisten nuorten” tanssi-iltaa. Boogie on down!

Showtime klo 21:00
Liput 12€

Tony Narrows & Eamon Loxx @ Sataman Krouwi
2024-07-12 22:00
Kemin omat pojat Tony Narrows & Eamon Loxx saapuvat esiintymään
Sataman Krouwiin 12.7 akustisesti. He esittävät hardrockin ja rockin klassikoita 70-luvulta tähän päivään asti.
Tulette kuulemaan mm. sävellyksiä bändeiltä Deep Purple, Queen, Aerosmith, Van Halen jne
Todellisia rockin klassikoita siis luvassa!

Showtime n. klo 22:00, heti kun laululavalla tapahtuma loppuu
Liput 10€

EasyLiving Rock Risteily: Tony Narrows & Eamon Loxx
2024-07-12 14:00 - 17:00
Kemin omat pojat Tony Narrows & Eamon Loxx saapuvat esiintymään

Perämeren Jähdin rockristeilylle 12.7. akustisesti. He esittävät hardrockin ja rockin klassikoita 70-luvulta tähän päivään asti.

Tulette kuulemaan mm. sävellyksiä bändeiltä Deep Purple, Queen, Aerosmith, Van Halen jne

Todellisia rockin klassikoita siis luvassa!

Risteily klo 14:00-17:00,
Liput 50€ Sataman Krouwista

Keikka nähtävissä illalla myös maankamaralla Sataman Krouwissa meripuiston laululavan tapahtuman jälkeen!

EasyLiving Rock Risteily: Lammassaari & Kanniainen
2024-07-10 14:00 - 17:00
Lammassaari & Kanniainen on suomalainen laulu-haitariduo, joka perustettiin kesäkuussa 2022. Tuolloin he olivat sattumalta samalla keikalla esiintymässä ja silloinen spontaani yhteisesitys oli tämän yhteistyön alku. Duo tarjoilee kuulijoilleen monenlaisen musiikkikattauksen, joka ammentaa inspiraatioita maailmanmusiikista, jazzista, bluesista ja folkista. Heidän tuorein singlejulkaisunsa “Anna Lou Blues” keskittyy bluesiin.

https://open.spotify.com/track/5AuOstBQTs7gVYglqKnTZq?si=2710786f97ee48d4

Risteily 14:00-17:00
Liput risteilylle 50€ Sataman Krouwista

Keikka nähtävissä illalla myös maankamaralla Kesäkahvila Katariinan terassilla!

Maitopojat @ Sataman Krouwi
2024-07-06 21:00 - 23:00
Akustinen kahden laulajan duo Maitopojat herättää vanhan kuplettiperinteen henkiinelävällä esityksellään. Kymmeniä keikkoja ja puolenkymmentä vuotta takana iloisella meiningillä!
Muutama vuosi sitten kaksi laulajaa, Mikko Nuorala ja Tommie Virtanen, päätyivätsolisteiksi yhteiselle keikalle. Ilta meni mainiosti ja yhteinen sävel löytyi etsimättä. Pianmusiikkerit huomasivat paitsi tulevansa hyvin juttuun keskenään, omaavansa molemmatsaman intohimon vanhaan kuplettiperinteeseen. Hiski Salomaa, Junnu Vainio, JaakkoTeppo ja muut kuplettimestarit olivat tuttuja ja olipa omiakin kupletteja jo syntynytmolemmilta. Tämän startup-pöhinän seurauksena syntyi kuplettiduo, joka erinäisten vaiheidenjälkeen sai nimen Maitopojat. Nimi juontaa Maitopoikien omasta Piä ittes miehenä –kupletista, josta oli keikoilla saanut riemastuneen vastaanoton. Laulu on Mikonhulivilitarina maailmalle lähtevästä pojasta, joka saa mummoltaan ainoaksi ohjeeksi”Parempi ku juot vain maitoa!”.
Showtime klo 21:00, Liput 7€

Kranniteatterin MettäTähti @ Sataman Krouwi
2024-07-05 18:00 - 2024-07-06 17:00
Kranniteatterin MettäTähti on musiikkiteatteri, jossa on iloinen tunnelma ja monipuolista musiikkia livenä soitettuna ja laulettuna. Tapahtumat sijoittuvat tyylikkääseen Mettä-Hoteliin, jossa hotellinjohtaja Herman toimii myös live-pianistina. Ja mikä onni hotellia kohtaakaan, kun sinne saapuu maailmanluokan laulajatähti Englannista vieraaksi!
Mutta miksi maailmantähti, Lady Like, on päättänyt saapua juuri pieneen Mettä-Hoteliin? Sitä hänen managerinsa ei halua kenenkään saavan selville ja hän tekeekin töitä tehokkaan tiukkaan tyyliinsä, että asia pysyy salassa kaikilta.
Pikkukylä riemastuu, ihastuu ja hullaantuu Lady Liken tulosta. Etenkin Jonny on sulaa vahaa Ladyn seurassa. Hän on tykätty poikamies ja koko kylän työmies, joka ratkaisee kaikki ongelmat. Paitsi, että hänen ihastuksensa Ladyyn, aiheuttaa nyt isoja ongelmia Ellalle, jota Ladyn saapuminen ei miellytä yhtään. Ellan mielestä Lady saisi häipyä vaikka Egyptiin!
Miten pikkukylä lopulta selviääkään maailmantähden vierailusta ja kaikista muista ongelmista, joita tähden mukana kylään tulee. Tämähän selviää sulle, ko tulet kattomhaan MettäTähti-esityksen!
Käsikirjoituksen on tehnyt Kranniteatterin jäsen, Anne Angeria, joka nähdään myös esityksessä Kälkän-roolissa. Muissa rooleissa ovat Eveliina Halme, Jon Sebastian Säkkinen, Marja Hakala, Johanna Mattila ja Harry Wuite.
Esitykset Pe 5.7. klo 19:00 ja La 6.7. klo 14:00.
Lippu 20€. Lipunmyynti alkaa tuntia ennen esitystä esiintymispaikalla.
Info: +358 40 7185448

Jokivarren Jytäorkesteri @ Sataman Krouwi
2024-06-29 20:00 - 23:00
Nimi kertokoon puolestaan!
Jokivarren jytäorkesti kirjaimellisesti jytää vanhat hitit eloon!
Kappaleita kuullaan artisteilta Juice Leskinen & Coitus Int, Muska, Jussi & The Boys, Kaseva yms.
Jos haluat aika matkustaa taakse päin vuosikymmenet, Niin tule kuuntelemaan jytä musiikin ilo sanomaa!
Tero Kemppainen – Koskettimet, Laulu
Tuomas Julku – Kitara, Laulu
Samuli Roivas – Basso, Laulu
Jani Kenttä – Rummut
Lauantaina 29.6.
Showtime klo 20:00
Liput 10€

YÖTTÖMÄN YÖN JUHANNUSRISTEILY
2024-06-21 21:00 - 2024-06-22 00:00
Tämä risteily on K-18.

Kesto: 21:00 – 00:00 (3 tuntia)
Hinta: 50€
Hinta sisältää risteilyn, kuohuvan ja pientä syötävää.
Tapaamispaikka: Rantabulevardi 7, 94100 Kemi

Laivaan nousu 20 minuuttia ennen risteilyn aloitusaikaa. Suositellaan tuulen ja sään mukaista vaatetusta sekä hyviä ulkoilukenkiä laivan kannella liikuttaessa. Laivasta löytyy WC-tilat, vilttejä, pelastusliivit kaikille matkustajille. Laivan kahvilasta ostettavissa pientä purtavaa sekä juomia (A-oikeudet)

Mr-X @ Sataman Krouwi
2024-06-15 21:00 - 23:00
Mr-X soittaa rockcovereita laidasta laitaan
Laulu: Mrs S
Rummut: Mr T
Kitara: Mr P
Koskettimet: Mr M
Basso: Mr J

Stage Addicts @ Sataman Krouwi
2024-06-08 22:00 - 23:30
Stage Addicts on erittäin hauska ja loistavia covereita soittava duo Pohjois-Suomesta. Keikkoja on kuvailtu sekoitukseksi erinomaista musiikkia sekä stand uppia. Osataan olla myös hiljaa!

Soitetaan kappaleita, joita et välttämättä normaalisti kuulisi duon soittavan. Kappaleet on sovitettu basson, kitaran, koskettimien, bassorummun, sekä kahden laulun voimin.

Stage Addictsin esiintymisen pääsee todistamaan meidän Krouwiin Lauantaina 8. kesäkuuta.

Showtime Klo 22:00
Liput 7€

Malla ja Juice Korkkarit Kattoon -ilta
2024-06-07 21:00 - 23:00
Korkkarit kattoon -kiertue jatkuu Perjantaina 7.6. klo 21. Liput 5€. Olethan tulossa?

RockRisteily featuring Mr. Breathless
2024-06-02 14:00 - 17:00
Kesän ensimmäinen RockRisteily Laitakaribian laguuniin! Risteily kestää 3 tuntia (14:00-17:00) ja liput saa ostettua ennakkoon Sataman Krouwista hintaan 55€

Mr.Breathless & Hot Shakes - Rock 'n' Roll Show
2024-06-01 21:00 - 23:59
Suomen ainoa rock’n’roll-pianisti/laulaja Marko Julkunen, taitelijanimeltään Mr Breathless, on viihdyttänyt Jerry Lee Lewis -tyylisellä showllaan suomalaisia tuhansilla keikoilla joka pitäjässä jo vuodesta 1989. Mr Breathless’in vauhdikas Jerry Lee lewis -tyylinen rock’n’roll pianoshow on kattava läpileikkaus Great Balls Of Firesta Extrapalloon. Hän esiintyy sekä suomeksi että englanniksi. Hän voitti Helsingin rock-kuninkuuden elokuussa 1994.

Edu Kettunen
2024-05-18 20:00 - 23:59
Laulaja-lauluntekijä Edu Kettunen muistetaan parhaiten järkälemäisestä hitistään Lentäjän poika. Yli kymmenen soololevyn lisäksi lauluja on syntynyt myös toisten artistien esitettäviksi. Mm. Kim Lönnholmin tuplaplatinaa myyneen Minä olen muistanut -albumin nimibiisi on Edun käsialaa. Vuonna 2006 Edu pokkasi Juha Vainio -rahaston tunnustuspalkinnon, joka myönnetään vuosittain ansioituneelle suomalaiselle sanoittajalle.
Viime vuonna juhlittiin Edun 60-vuotisjuhlaa; keväällä 2021 julkaistiin kirja, joka on eräänlainen Edun musiikillinen elämäkerta. Juhlavuoden Kone älä hyydy -kiertue ja elämänkertakirja paketoi Kettusen tähän astisen uran komeasti! Loppuvuodesta ilmestyi Kettusen kuvittama ja kirjoittama lastenkirja Elppu – Matkalla kotiin, josta Edu pokkasi Runeberg Junior -kirjallisuuspalkinnon. Mainio juhlavuosi kertakaikkiiaan.
Kautta uran Edun lauluissa on soinut humaani ja lämmin sanoma. Kappaleiden tarinat ovat tarkkasilmäisiä otoksia elämän erikoisista tavallisuuksista. Tarinankertojana hän on ihan omaa luokkaansa. Laulunkirjoittajana Kettusen tyyli nojaa vahvasti amerikkalaiseen lauluntekijä-perinteeseen. Tottakai tarinoissa on myös paljon autoja ja koiria!

Duo Suklaajoki
2024-05-11 21:00 - 2024-05-12 00:00
Duo Suklaajoki on 2018 perustettu pianon ja kitaran syvässä yhteisymmärryksessä toimiva duo, joka soittaa tutut ja tuntemattomat biisit menneiltä vuosikymmeniltä ja väliin jotain tuoreempaakin. Kaisla Huovisen tumma laulusoundi ja Tuomas Laajoen taiturimainen kitarointi tuovat tälle duolle potkun munille. Eli pisteen iin päälle. Kerman kakkuun. Keksi itse lisää vertauksia.
